ഡല്ഹിയിലെ പ്രമുഖ രക്തദാന സംഘടനയായ ബ്ലഡ് പ്രൊവൈഡേഴ്സ് ഡ്രീം കേരള പ്രതിസന്ധിയില്. കോവിഡ് ഭീതിയില് പലരും ഹോസ്പിറ്റലില് പോയി പ്ലേറ്റ്ലെറ്റ് നല്കാന് തയ്യാറാകാത്തത് പ്രതിസന്ധി വര്ധിപ്പിക്കുന്നു ഡല്ഹി: ഡല്ഹിയില് ഡെങ്കി പനി വ്യാപിക്കുമ്ബോള് പ്രമുഖ രക്തദാന സംഘടനയായ ബ്ലഡ് പ്രൊവൈഡേഴ്സ് ഡ്രീം കേരള ഏറെ പ്രതിസന്ധിയാണ് നേരിടുന്നത്. മലയാളികളും അന്യ സംസ്ഥാനക്കാരും ആയ രോഗികളുടെ ബന്ധുക്കള് ആണ് ദിവസേന പ്ലേറ്റ്ലെറ്റിനായി ബ്ലഡ് പ്രൊവൈഡേഴ്സ് ഡ്രീം കേരളയെ സമീപിക്കുന്നത്. കോവിഡ് ഭീതി കാരണം പലരും ഹോസ്പിറ്റലില് പോയി പ്ലേറ്റ്ലെറ്റ് നല്കാന് തയ്യാറാകാത്തത് പ്രതിസന്ധി വര്ധിപ്പിക്കുന്നു. പലര്ക്കും രക്തദാനത്തിന്റെയും പ്ളേറ്റ്ലെറ്റ് ദാനത്തിന്റെയും പ്രാധാന്യം മനസിലാക്കാന് സാധിക്കാത്തതിനാല് ഇവരെ ബോധവത്കരിക്കാന് സംഘടന ഉടന് തന്നെ ബോധവല്കരണ ക്ലാസുകള് സംഘടിപ്പിക്കാന് തയ്യാറാവുകയാണെന്ന് ചെയര്മാന് അനില് റ്റി.കെ പറഞ്ഞു.